

ສາທາລະນະລັດ ປະຊາທິປະໄຕ ປະຊາຊົນລາວ

ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ

\*\*\*\*\*\*\*\*\*\*\*\*\*\*\*\*\*\*

ແຂວງ ຫລວງພະບາງ

ສະຫະພັນແມ່ຍິງແຂວງ ເລກທີ\_\_\_\_\_\_\_\_\_/ສຍຂ

 ຫລວງພະບາງ, ວັນທີ\_\_\_\_\_\_\_\_\_\_\_\_\_

**ແຈ້ງການ**

**ເຖິງ:** ປະທານຮາກຖານສະຫະພັນແມ່ຍິງ ໂຮງຮຽນ ມສ ເດັກກໍາພ້າ, ໂຮງຮຽນ ມສ ຊົນເຜົ່າ ສວນຫລວງ.

**ເລືອ່ງ:** ການແຈກຢາຍປຶ້ມກົດລະບຽບສະຫະພັນແມ່ຍິງລາວ

* ອີງຕາມກົດລະບຽບຂອງສະຫະພັນແມ່ຍິງລາວ ສະໄໝທີ VII.
* ອີງຕາມການຄົ້ນຄວ້າເຫັນດີເປັນເອກະພາບຂອງຄະນະປະທານສະຫະພັນແມ່ຍິງແຂວງ.

ເພືອ່ປະຕິບັດນະໂຍບາຍຕໍ່ສະມາຊິກສະຫະພັນແມ່ຍິງຜູ່ດອ້ຍໂອກາດໃຫ້ໄດ້ເຂົ້າເຖິງແຫລ່ງຂໍ້ມູນຂ່າວສານຕ່າງໆ , ໂດຍສະເພາະແມ່ນເພື່ອໃຫ້ກໍາໄດ້ເນື້ອໃນກົດລະບຽບສະຫະພັນແມ່ຍິງລາວ ສະໄໝທີ VII ພອ້ມທັງນໍາໄປຈັດຕັ້ງ ປະຕິບັດຢ່າງຖືກຕອ້ງ. ຄະນະປະທານສະຫະພັນແມ່ຍິງແຂວງຈຶ່ງໄດ້ຄົ້ນຄວ້າເປັນເອກະພາບ ແລະ ແຈ້ງການມາຍັງ ປະທານຮາກຖານສະຫະພັນແມ່ຍິງ ໂຮງຮຽນ ມສ ເດັກກໍາພ້າ, ໂຮງຮຽນ ມສ ຊົນເຜົ່າ ສວນຫລວງ ຮັບຊາບວ່າ ສະຫະພັນແມ່ຍິງແຂວງຈະແຈກຢາຍປຶ້ມກົດລະບຽບສະຫະພັນແມ່ຍິງລາວ ສະໄໝທີ VII ໃຫ້ສະມາຊິກສະຫະພັນ ແມ່ຍິງຜູ່ທີ່ເປັນນັກຮຽນຢູ່ໂຮງຮຽນຂອງທ່ານຄົນລະ 1 ຫົວ ໂດຍບໍ່ຈ່າຍຄ່າປຶ້ມ. ສ່ວນການຊໍາລະຄ່າປຶ້ມແມ່ນ ສະຫະພັນແມ່ຍິງແຂວງເປັນຜູ່ຮັບຜິດຊອບ.

ດ່ັງນັ້ນ, ຈຶ່ງແຈ້ງການມາຍັງທ່ານ ເພືອ່ຮັບຊາບຢ່າງເປັນທາງການ.

 **ປະທານສະຫະພັນແມ່ຍິງແຂວງ**